CELEX: C2006/326/90
Language: da
Date: 2006-12-30 00:00:00
Title: Sag C-460/06: Anmodning om præjudiciel afgørelse indgivet af Tribunal du travail de Bruxelles (Belgien) den 17. november 2006 — Nadine Paquay mod Société d'architectes Hoet + Minne SPRL

30.12.2006   
            
            
               DA
            
            
               Den Europæiske Unions Tidende
            
            
               C 326/44
            
         Anmodning om præjudiciel afgørelse indgivet af Tribunal du travail de Bruxelles (Belgien) den 17. november 2006 — Nadine Paquay mod Société d'architectes Hoet + Minne SPRL
   (Sag C-460/06)
   (2006/C 326/90)
   Processprog: fransk
   Den forelæggende ret
   Tribunal du travail de Bruxelles
   Parter i hovedsagen
   
      Sagsøger: Nadine Paquay
   
      Sagsøgt: Société d'architectes Hoet + Minne SPRL
   Præjudicielle spørgsmål
   
               1)
            
            
               Skal artikel 10 i Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere som er gravide, som lige har født, eller som ammer (tiende særdirektiv i henhold til artikel 16, stk. 1, i direktiv 89/391/EØF) (1) fortolkes således, at den blot indeholder et forbud mod at give meddelelse om en beslutning om afskedigelse i beskyttelsesperioden som omhandlet i denne artikels stk. 1, eller indeholder den tillige et forbud mod at træffe beslutningen om afskedigelse og at træffe foranstaltninger til den endelige erstatning af arbejdstageren før udløbet af beskyttelsesperioden?
            
         
               2)
            
            
               Er en afskedigelse, der meddeles efter udløbet af den i artikel 10, i direktiv 92/85 fastsatte beskyttelsesperiode, men som ikke er uden forbindelse til moderskab og/eller fødslen af et barn, i strid med artikel 2, stk. 1 (eller artikel 5, stk. 1) i Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (2), og skal sanktionen i givet fald mindst svare til den sanktion, der er fastsat i national ret til gennemførelse af artikel 10 i direktiv 92/85?
            
         
      (1)  EFT L 348, s. 1.
   
      (2)  EFT L 39, s. 40.